Kei Kamara

Kei Ansu Kamara (sündinud 1. septembril 1984 Kenemas) on Sierra Leone jalgpallur, kes mängib ründajana Sierra Leone jalgpallikoondises.

Kamara alustas jalgpalli mängimist kodumaal. 16-aastaselt kolis ta USA-sse.

Suurema osa klubikarjäärist on Kamara veetnud Major League Socceris, olles mänginud kokku üheksas selle liiga klubis: Columbus Crew, San Jose Earthquakes, Houston Dynamo, Sporting Kansas City, Columbus Crew, New England Revolution, Vancouver Whitecaps FC, Colorado Rapids ja Minnesota United. Tema edukaim hooaeg MLS-is oli 2015, mil ta lõi Columbus Crew' meeskonnas 22 väravat ja oli Sebastian Giovinco kõrval liiga suurim väravakütt. MLS-is on Kamara löönud kokku 129 väravat, millega on ta liigas 2022. aasta jaanuari seisuga paremuselt viies väravakütt liigas.https://www.transfermarkt.com/major-league-soccer/ewigetorschuetzen/wettbewerb/MLS1 (vaadatud 20.1.2022)

Lisaks on ta mänginud hooajal 2012–13 Inglismaa kõrgliiga klubis Norwich City (11 liigamängu, 1 värav) ja hooajal 2013–14 Inglismaa esiliiga klubis Middlesbrough (25 liigamängu, 4 väravat) ning 2021. aastal Soome kõrgliiga klubis HIFK.

Sierra Leone jalgpallikoondises debüteeris Kamara 2008. aastal. Koondisekarjääri kaks esimest väravat lõi ta 16. juunil 2012 Aafrika rahvuste karikavõistluste valikmängus São Tomé ja Príncipe vastu.https://www.national-football-teams.com/player/26445/Kei_Kamara.html (vaadatud 20.1.2022) Ta kuulus Sierra Leone koondisse 2022. aasta Aafrika rahvaste karikavõistlustel.

 Viited 

Kategooria:Sierra Leone jalgpallurid
Kategooria:Norwich City FC jalgpallurid
Kategooria:Middlesbrough FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1984